Olga Camps es fa càrrec de la Regidoria de Serveis Socials i Mª Carmen Hortelano de Sanitat
2025-07-24

Amb l’objectiu de continuar donant el millor servei als veïns de Burjassot, en aquests dies s’ha aprovat el canvi de responsabilitats entre les regidores de l’Equip de Govern Olga Camps i Mª Carmen Hortelano.

Aquest canvi ha suposat per a Olga Camps assumir la responsabilitat de la Regidoria de Serveis Socials mentre que Mª Carmen Hortelano, després de deixar aqueixa responsabilitat, passa a ser la regidora de Sanitat. El fet que aquesta última estiga molt vinculada en la seua labor professional al món de la sanitat i pensant, com s’ha assenyalat, a donar el millor servei als ciutadans de Burjassot, ha motivat també el canvi de responsabilitats.

Ambdues regidores han assenyalat “que aquest canvi redundarà de manera clara en benefici dels nostres veïns. Anem a donar-los, com fins ara, la nostra millor atenció i, a més, d’una manera més especialitzada”.